Se, miten käsittelemme olemassa olevia rakennuksia, on olennaista niin ilmastonmuutoksen torjunnan kuin suomalaisten varallisuudenkin kannalta.

Rakennus- ja kiinteistöala on keskiössä ilmastonmuutoksen hillinnässä. Alan ympäristö­vaikutukset ovat huomattavat: Suomessa rakennukset ja rakentaminen kuluttavat 40 prosenttia jalostamattomasta energiasta ja tuottavat kolmasosan kasvi­huone­päästöistä. Lisäksi talonrakentaminen kuluttaa yli kymmenen miljoonaa tonnia rakennus­materiaaleja ja -tuotteita vuodessa ja tuottaa noin 2,5 miljoonaa tonnia jätettä. Määrän on ennustettu vielä kasvavan tulevaisuudessa.